Konstantin Päts

Konstantin Päts ( – 18 Januari 1956) ialah seorang negarawan Estonia dan Presiden Estonia pertama yang memerintah dari 1938 hingga 1940. Beliau merupakan antara tokoh politik paling berpengaruh dalam Republik Estonia yang demokratik, dan sebelum Perang Dunia Kedua, beliau pernah lima kali memegang jawatan Ketua Negara. Selepas pencerobohan dan pendudukan Estonia oleh Kesatuan Soviet (USSR) pada 16–17 Jun 1940, Päts kekal secara rasmi di pejabat selama lebih sebulan sebelum dipaksa meletak jawatan, dipenjarakan, dan dihantar ke USSR, di mana beliau meninggal dunia pada 1956.

Päts memulakan kerjaya politiknya awal, menentang Jaan Tõnisson dalam persaingan hampir empat dekad. Beliau terlibat dalam Revolusi Rusia 1905, melarikan diri ke luar negara, dan kembali ke Estonia untuk meneruskan kerjaya politik. Pada 1918, beliau menjadi ahli Jawatankuasa Penyelamat Estonia yang mengisytiharkan kemerdekaan Estonia, serta mengetuai Kerajaan Sementara Estonia dan menguruskan tentera semasa Perang Kemerdekaan Estonia menentang Rusia Soviet.

Pada 1920–1930an, Päts mengetuai parti konservatif utama, Himpunan Petani yang kemudian bergabung menjadi Kesatuan Pemukim dan Petani Kecil. Beliau pernah menjadi Yang di-Pertua Parlimen dan lima kali Ketua Negara, termasuk melakukan rampasan kuasa sendiri untuk mengekang gerakan populis Vaps. Semasa Zaman Kesunyian 1934–1938, beliau menjalankan pelbagai pembaharuan ekonomi dan menangguhkan pemulihan sistem perlembagaan. Setelah perlembagaan baharu diluluskan pada 1938, beliau dilantik sebagai Presiden Estonia pertama, sebelum pendudukan Soviet memaksa beliau ditangkap dan diasingkan.

 Kehidupan awal 
Konstantin Päts dilahirkan pada 23 Februari [Gaya Lama: 11 Februari] 1874 berhampiran Tahkuranna. Menurut cerita penduduk tempatan, beliau dilahirkan di sebuah ladang tepi jalan kerana ibunya tidak sempat mendapatkan doktor dan tidak mampu pulang ke rumah.Kallas, Vaino. "Eesti esimene president Konstantin Päts" . Beliau dibaptiskan di Gereja Ortodoks Tahkuranna.Tahkuranna Jumalaema Uinumise apostliku-õigeusu kirik. Puhkaeestis.ee.

Päts memulakan pendidikan di sekolah paroki Ortodoks Tahkuranna,  kemudian melanjutkan pelajaran di sekolah paroki Ortodoks berbahasa Rusia di Pärnu. Beliau seterusnya menghadiri Seminar Paderi Riga pada 1887–1892, tetapi meninggalkan kursus kerohanian selepas memutuskan tidak menjadi paderi, dan menyambung sekolah menengah di Pärnu.Konstantin Päts. President.ee.

Dari 1894 hingga 1898, beliau belajar di Fakulti Undang-undang, Universiti Tartu dan lulus sebagai cand. jur. Selepas tamat pengajian, Päts berkhidmat di Rejimen Infantri ke-96 Rusia di Omsk, Pskov, dan dinaikkan pangkat sebagai ensain. Beliau menolak kerjaya akademik di Tartu dan berpindah ke Tallinn pada tahun 1900 untuk memulakan kerjaya politik.Eesti ajalugu elulugudes: 101 tähtsat eestlast. Olion. Tallinn, 1997. pp. 112–113.

 Kerjaya politik 
Konstantin Päts memulakan kerjaya politiknya di Tallinn sebagai pembantu peguam Jaan Poska, sebelum menubuhkan akhbar nasionalis sendiri, Teataja pada 1901, bersaing dengan akhbar Postimees oleh Jaan Tõnisson. Akhbar ini menekankan pendidikan dan perdagangan bagi memajukan perjuangan nasionalis Estonia. Semasa Revolusi 1905, akhbar beliau ditutup dan beliau melarikan diri ke Switzerland untuk mengelak hukuman mati. Päts kemudian meneruskan kerja kewartawanan dan penasihat perbandaran di Finland dan Rusia, sebelum kembali ke Estonia pada 1909 dan menubuhkan akhbar Tallinna Teataja.

Semasa Perang Dunia Pertama, Päts berkhidmat sebagai pegawai dan mengetuai usaha membentuk unit tentera Estonia. Pada 1917, beliau menyokong pembentukan Kegabenoran Autonomi Estonia, menewaskan cadangan Jaan Tõnisson untuk dua kegabenoran. Päts menjadi ketua kerajaan sementara pada 1918, dan turut menjadi salah seorang penulis Pengisytiharan Kemerdekaan Estonia, yang diisytiharkan pada 24 Februari 1918. Semasa pendudukan Jerman, beliau ditangkap dan dipenjarakan sehingga akhir perang.

Semasa Perang Kemerdekaan Estonia (1918–1920), Päts mengetuai kerajaan sementara, mengurus pertahanan negara, dan memberi tumpuan kepada kestabilan ekonomi dan pertanian. Selepas perang, beliau menubuhkan parti konservatif Himpunan Petani, yang kemudian bergabung menjadi Kesatuan Pemukim dan Petani Kecil, dan beberapa kali menjawat jawatan Ketua Negara. Päts memainkan peranan penting dalam pembentukan undang-undang tanah, perlembagaan 1920, dan pengukuhan ekonomi semasa era pergolakan politik Estonia."Konstantin Päts Eesti peaministrina." . Histrodamus.ee, retrieved 14 December 2015.

Pada 12 Mac 1934, Päts melaksanakan rampasan kuasa sendiri untuk mengekang gerakan populis Vaps, memulakan era yang dikenali sebagai Zaman Kesunyian (1934–1938), dengan sekatan politik, penahanan ahli Vaps, dan pembentukan organisasi korporatif untuk mentadbir negara. Perlembagaan baharu 1938 membolehkannya dipilih sebagai Presiden Estonia pertama pada 24 April 1938,XX sajandi kroonika, I osa. Eesti Entsüklopeediakirjastus. Tallinn, 2002. P. 440. sambil memodenkan kerajaan dan pendidikan, termasuk penubuhan Institut Teknikal Tallinn.

Semasa Perang Dunia Kedua, Estonia cuba mengekalkan dasar berkecuali, tetapi terpaksa menandatangani Perjanjian Bantuan Bersama Soviet–Estonia pada 28 September 1939.XX sajandi kroonika, I osa. Eesti Entsüklopeediakirjastus. Tallinn, 2002. pp. 468–470. Selepas ultimatum Soviet pada 16 Jun 1940, Estonia diduduki sepenuhnya.Tiitma, Mikk. "Poliitiline eliit ja need teised". Postimees, 22 May 2001. Päts dipaksa melantik kerajaan pro-Soviet dan menandatangani hampir 200 dekri selama sebulan,XX sajandi kroonika, II osa. Eesti Entsüklopeediakirjastus. Tallinn, 2004. P. 28. sebelum ditahan di rumah dan kemudian diasingkan ke Ufa, Rusia pada 30 Julai 1940.

Pada 26 Jun 1941, Päts dan anaknya ditangkap oleh Soviet, dipenjara, dan akhirnya dihantar ke hospital psikonurolojik di Burashevo, Oblast Kalinin, di mana beliau meninggal dunia pada 18 Januari 1956."PIK-PÜÜ". Museum of Occupations (archived)

 Hubungan luar negeri 
Pada 1918, Konstantin Päts mencadangkan secara tidak rasmi pembentukan kesatuan peribadi Estonia-Finland, tetapi pemimpin Finland tidak berminat, dan idea itu dilupakan.XX sajandi kroonika, I osa. Eesti Entsüklopeediakirjastus. Tallinn, 2002. P. 240. Meskipun begitu, Päts terus meminati hubungan dengan bangsa Finno-Ugrik, terutama Finland dan Hungary. Semasa jawatannya sebagai Ketua Negara pada 1922, beliau membuat lawatan rasmi pertama ke Finland dan turut menyertai penulisan statut Kongres Sedunia Bangsa Finno-Ugrik pada 1927. Beliau juga melakukan lawatan tidak rasmi ke Finland pada 1931,XX sajandi kroonika, I osa. Eesti Entsüklopeediakirjastus. Tallinn, 2002. P. 349. 1935XX sajandi kroonika, I osa. Eesti Entsüklopeediakirjastus. Tallinn, 2002. P. 406. dan 1937, manakala Presiden Finland, Pehr Evind Svinhufvud melawat Estonia pada 1934 dan 1936.XX sajandi kroonika, I osa. Eesti Entsüklopeediakirjastus. Tallinn, 2002. P. 389.XX sajandi kroonika, I osa. Eesti Entsüklopeediakirjastus. Tallinn, 2002. P. 418.

Päts juga mengadakan lawatan rasmi ke Latvia pada 1933,XX sajandi kroonika, I osa. Eesti Entsüklopeediakirjastus. Tallinn, 2002. P. 378. dan menandatangani Perjanjian Entente Baltik bersama Latvia dan Lithuania pada 1934. Usaha ini turut bertujuan mendekatkan Finland kepada Estonia, tetapi tidak berjaya. Menjelang akhir 1930-an, apabila Kesatuan Soviet menjadi lebih agresif terhadap negara Baltik, Estonia mengubah dasar luar negerinya untuk mendekatkan diri kepada Jerman, ditandai dengan pelantikan Friedrich Akel sebagai duta ke Jerman pada 1936.XX sajandi kroonika, I osa. Eesti Entsüklopeediakirjastus. Tallinn, 2002. P. 417. Pada 3 Disember 1938, kerajaan Estonia mengisytiharkan dasar berkecuali negara sekiranya berlaku konflik ketenteraan di Eropah.XX sajandi kroonika, I osa. Eesti Entsüklopeediakirjastus. Tallinn, 2002. P. 453.

 Kehidupan peribadi 
Pada 1901, Konstantin Päts berkahwin dengan Wilhelma "Helma" Ida Emilie Peedi (lahir 1878),Wilhelma Ida Emilie Päts (Peedi). Geni.com. yang dikenali semasa di Sekolah Tinggi Pärnu. Mereka dikurniakan dua anak lelaki, Leo dan Viktor. Konstantin meninggalkan keluarganya untuk pengasingan pada 1905; anak kedua lahir semasa beliau masih berada di Switzerland. Keluarga mereka bersatu semula apabila Konstantin berpindah ke Ollila, Finland. Isterinya meninggal dunia akibat penyakit paru-paru pada 1910 semasa Päts dipenjarakan di Saint Petersburg, dan beliau tidak pernah berkahwin lagi. Anak-anak mereka dibesarkan oleh adik perempuan Helma, Johanna Wilhelmine Alexsandra Peedi. Päts juga mempunyai sekurang-kurangnya seorang anak baptis.Saare, Herold. "Seaduse täitmisel ja ees peavad ...". Postimees, 23 December 1995.

Päts dikenali sebagai seorang yang baik hati, pandai berucap, dan prihatin terhadap isu kanak-kanak. Beliau kerap menderma kepada keluarga besar, menyokong sekolah, dan menganjurkan acara untuk pelajar. Beliau juga terkenal dengan rutin berjalan pagi di Taman Kadriorg berhampiran Istana Presiden serta berinteraksi dengan pekerja taman. Päts juga menghidap diabetes.Lõhmus, Alo. "Härra presidendi sünnipäev". Postimees, 21 February 2003.

Pada 1919, beliau menyewa, mengurus, dan kemudian membeli sebuah ladang di luar Tallinn,Roosväli, Küllike. "Valitsus pole arutanud Meri laenu kustutamist". Postimees, 11 October 2001. berdekatan Väo Manor, yang kemudian dianugerahkan kepadanya sebagai penghargaan atas sumbangannya dalam Perang Kemerdekaan Estonia. Ladang ini kini berada di dalam Taman Botani Tallinn dan telah dipulangkan kepada warisnya."Kohus kuulutas Konstantin Pätsi poja Viktori surnuks" . Eesti Päevaleht, 13 March 2001.

 Kritikan 
Beberapa aspek kerjaya Konstantin Päts masih menjadi perdebatan awam dan pelbagai teori telah dikemukakan."Sünge raamat 1930ndate Eestist". Postimees, 20 February 2003. Antaranya termasuklah, hubungannya dengan Soviet Rusia pada 1920–1922 menarik kritikan, kerana Estonia menjalinkan perdagangan emas besar dengan mereka, di mana sebahagian keuntungan dilaporkan memberi manfaat kepada Päts, Menteri Kewangan Georg Westel dan ahli perniagaan dari parti Päts sendiri. Aktiviti ini menimbulkan ilusi bahawa ekonomi Estonia stabil, walhal kebergantungan kepada Rusia dan hiperinflasi boleh menjejaskan keadaan sosial.Lõhmus, Alo. "Pätsi ringkond laenas tühjaks Vabadussõja-järgse Eesti Panga". Postimees, 16 May 2003. Kritikan terbuka terhadap pengurusan kewangan ini membawa kepada peletakan jawatan kabinet kedua Päts pada 1924 dan menyebabkan beliau menjauhi politik selama tujuh tahun.

Walaupun tindakan Päts dalam rampasan kuasa sendiri sendiri pada 1934 dilihat oleh sesetengah pihak sebagai menghancurkan demokrasi, ramai juga menilai ia langkah bagi menghalang ancaman Gerakan Vaps terhadap keselamatan negara. Kritikan lain termasuk kelewatan lebih tiga tahun untuk menggubal perlembagaan baru,Turtola, Martti; President Konstantin Päts; Tänapäev, 2003. P. 187. dan kepentingan diri sendiri seperti menerima pingat, gelaran kehormat, dan pengeluaran setem dengan gambarnya.Hurt, Vambola. "Eesti postmarkide kavandeid". Eesti Filatelist, no. 32, 1988. pp. 41–49.

Tindakan Päts sebelum dan semasa pencerobohan Soviet 1940 juga dipersoalkan. Ada teori menyatakan beliau menjadi agen Soviet, bersubahat, atau sekadar tidak mampu menahan tekanan, kerana beliau menyerahkan Estonia kepada Soviet tanpa tentangan yang nyata.Lõhmus, Alo. "Ajaloolase väitel müüs Päts end 4000 dollari eest venelastele". Postimees, 6 April 2003. Beberapa sejarawan menyatakan Soviet berusaha mempengaruhi Päts melalui perniagaan dan saluran ekonomi, dan beliau mungkin mempunyai hubungan baik dengan beberapa pegawai Soviet. Teori lain menegaskan keadaan kesihatan yang lemah,Adams, Jüri; Tundmatu Konstantin Päts. // Eesti riik II; Ilmamaa, Tartu, 2001. pp. 27–28. kesunyian, kurang pengetahuan diplomatik, dan tekanan geopolitik mempengaruhi tindakannya, termasuk menunda mobilisasi dan cuba melindungi rakyat Estonia sementara mengelak perang dengan Soviet.

 Legasi 
Konstantin Päts berjaya dalam politik dalaman Estonia. Selepas perlembagaan baharu diterima, partinya berada dalam hampir semua kabinet kerajaan antara 1921–1933 (89% daripada tempoh), manakala Päts sendiri menjawat jawatan Ketua Negara empat kali, selama 1,476 hari (33%). Beliau jarang memegang jawatan lain dalam kerajaan selain sebagai ketua. Päts juga memimpin parti Himpunan Petani secara tidak rasmi dan hanya dilantik sebagai pengerusi kehormat pada 1933.

Ideologi Päts berubah beberapa kali: beliau dianggap sosialis pada 1905, menjadi sosial-liberal semasa pengasingan, dan konservatif selepas kemerdekaan, dengan pengaruh statisme semasa era autoritarian.Adams, Jüri. Tundmatu Konstantin Päts. // Eesti riik II.; Ilmamaa, Tartu, 2001. P. 11, 13–14.

Dari segi undang-undang, semua tindakan Päts selepas 21 Jun 1940, ketika dipaksa melantik kabinet pro-Soviet, dianggap tidak sah, dan Estonia menegaskan bahawa undang-undang Vares dan persetujuan Päts tidak sah kerana tidak diratifikasi oleh Dewan Negara (Riiginõukogu)."VIDEO: Ennetähtaegsed Riigivolikogu valimised 14–15. juulil 1940" . Estonica. Entsüklopeedia Eestist, 14 December 2015. Secara rasmi, Päts kekal sebagai presiden de jure sehingga meninggal dunia pada 1956. Tugas presiden selepas pendudukan Soviet dijalankan oleh Perdana Menteri terakhir sebelum pendudukan, Jüri Uluots, kemudian diteruskan oleh kabinet kerajaan dalam buangan.

Beberapa tempat dan institusi di Estonia dinamakan sempena Päts,Hamilton, Simon. A Rambling Dictionary of Tallinn Street Names . termasuk jalan, sekolah, dan varieti bunga ros. Sebuah muzium tentang beliau ditubuhkan pada 1991 di Taman Botani Tallinn.Lees, Elle. "MTÜ Konstantin Pätsi Muuseumi arengulugu". MTÜ Konstantin Pätsi Muuseum. Päts juga sering digambarkan dalam karya sastera dan media, seperti dalam novel satira Memoirs of Ivan Orav oleh Andrus Kivirähk dan siri televisyen Tuulepealne maa, di mana beliau dilihat sebagai tokoh yang disayangi rakyat.Tuulepealne maa (2008– ). Imdb.com.

 Nota 

 Catatan 

 Bacaan tambahan 



 Pautan luar 
 Konstantin Päts on official site of the President of Estonia
 Video


Category:Kelahiran 1874
Category:Kematian 1956
Category:Ahli politik Estonia
Category:Ketua Negara Estonia
Category:Presiden Estonia
Category:Perdana Menteri Estonia
Category:Menteri Dalam Negeri Estonia
Category:Menteri Pertahanan Estonia
Category:Aktivis kemerdekaan Estonia
Kategori:Peguam Estonia
Category:Alumni Universiti Tartu